 

**בבית הדין הצבאי המחוזי**

**במחוז שיפוטי מטכ"ל**

**בפני כבוד השופטת** : **סא"ל רינת לוי מוסקוביץ'**

בעניין: התובע הצבאי (ע"י ב"כ קמ"ש תהל ברון)

 נגד

הנאשם:X/XXX רב"ט ע' ח' (ע"י ב"כ , סרן חן יצחק)

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו מיטב מתגייסים XXX מיום 21.03.2021 ועד יום 17.01.2023 למשך 668 ימים, בהתאם לכתב האישום המתוקן ולפרטים הנוספים.

* **ניתנה היום, ד' בשבט התשפ"ד, 14.01.2024, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופטת**

**גזר-דין**

החייל הורשע על פי הודאתו בעבירה של התנהגות מבישה, בגין כך שנעדר מיחידתו XXX במשך 668 ימים עד להתייצבותו.

החייל מגיע מרקע משפחתי לא פשוט. אביו סובל ממחלה כרונית ומבעיות רפואיות נוספות והחייל תמך בו לפני השירות.

החייל הוא דוגמה ומופת לשינוי הדרמטי אשר יכול להתרחש, כשחוברות להן מוטיבציה ותמיכה במסגרת בית הדין המשלב. לאורך השנה האחרונה, זכה החייל לרצף חוות דעת מעולות מצד מפקדיו, אשר ציינו את תפקודו המצוין, את הצמא שלו ללמוד, את הגדלת הראש, את החתירה לידע ואת המקצועיות של החייל. החייל תומך במאמץ הגדודי של הגדוד שלו בגבעתי, הן במצב רגיל והן בתקופת הלחימה בה אנו מצויים בשלושת החודשים האחרונים. החייל מוקף בחברים, ובמהלך הלחימה אף הצליח לקשור קשרים עם מקביליו ביחידות אחרות, תוך תרומה לתפקידו המקצועי.

לאורך הדרך, ביקש החייל לצאת לקצונה. בית הדין המשלב רואה ערך רב בשילובו של החייל בקורס קצינים ותומך בו. בית הדין בטוח בהצלחת החייל בהמשך שירותו, וכן בצעדיו באזרחות עם תום השירות הצבאי.

**על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
* **ניתן היום, ד' בשבט התשפ"ד, 14.01.2024, והודע בפומבי ובמעמד הצדדים.**

\_\_\_\_\_\_\_\_\_\_\_\_\_\_\_

**שופטת**

**נערך על ידי:ג.ח**

**בתאריך:25.1.2024**

**חתימת המגיה:סגן שיר בן-ארמון**